CELEX: 32012R0735
Language: sl
Date: 2012-08-14 00:00:00
Title: Izvedbena uredba Komisije (EU) št. 735/2012 z dne 14. avgusta 2012 o spremembi Izvedbene uredbe (EU) št. 540/2011 glede pogojev za registracijo aktivne snovi kalijev vodikov karbonat  Besedilo velja za EGP

15.8.2012   
            
            
               SL
            
            
               Uradni list Evropske unije
            
            
               L 218/3
            
         IZVEDBENA UREDBA KOMISIJE (EU) št. 735/2012
   z dne 14. avgusta 2012
   o spremembi Izvedbene uredbe (EU) št. 540/2011 glede pogojev za registracijo aktivne snovi kalijev vodikov karbonat
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 13(2)(c) Uredbe,
   ob upoštevanju naslednjega:
   
               (1)
            
            
               Aktivna snov kalijev vodikov karbonat je bila z Direktivo Komisije 2008/127/ES (2) vključena v Prilogo I k Direktivi Sveta 91/414/EGS (3) v skladu s postopkom iz člena 24b Uredbe Komisije (ES) št. 2229/2004 z dne 3. decembra 2004 o določitvi nadaljnjih podrobnih pravil za izvajanje četrte faze delovnega programa iz člena 8(2) Direktive Sveta 91/414/EGS (4). Odkar je Uredba (ES) št. 1107/2009 nadomestila Direktivo 91/414/EGS, se ta snov šteje za registrirano v skladu z navedeno uredbo in je na seznamu v delu A Priloge k Izvedbeni uredbi Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (5).
            
         
               (2)
            
            
               V skladu s členom 25a Uredbe (ES) št. 2229/2004 je Evropska agencija za varnost hrane (v nadaljnjem besedilu: Agencija) 16. decembra 2011 Komisiji predložila svoje stališče o osnutku poročila o pregledu kalijevega vodikovega karbonata (6). Države članice in Komisija so osnutek poročila o pregledu in stališče Agencije pregledale v Stalnem odboru za prehranjevalno verigo in zdravje živali ter končno različico pripravile 13. julija 2012 v obliki poročila Komisije o pregledu kalijevega vodikovega karbonata.
            
         
               (3)
            
            
               Agencija je svoje stališče o kalijevem vodikovem karbonatu sporočila prijavitelju, ki ga je Komisija pozvala, da predloži pripombe na poročilo o pregledu.
            
         
               (4)
            
            
               Potrjeno je, da se aktivna snov kalijev vodikov karbonat šteje za odobreno v skladu z Uredbo (ES) št. 1107/2009.
            
         
               (5)
            
            
               V skladu s členom 13(2) Uredbe (ES) št. 1107/2009 v povezavi s členom 6 Uredbe ter ob upoštevanju sedanjih znanstvenih in tehničnih dognanj je treba spremeniti pogoje za registracijo kalijevega vodikovega karbonata. Ob upoštevanju dejstva, da ocena Belgije o uporabi kalijevega vodikovega karbonata kot insekticida ni pokazala dodatnih tveganj, je primerno dovoliti to uporabo poleg uporabe kot fungicida.
            
         
               (6)
            
            
               Prilogo k Izvedbeni uredbi (EU) št. 540/2011 bi bilo zato treba ustrezno spremeniti.
            
         
               (7)
            
            
               Določiti bi bilo treba primeren rok za začetek uporabe te uredbe, da se bodo države članice, prijavitelj in imetniki dovoljenj za fitofarmacevtska sredstva, ki vsebujejo kalijev vodikov karbonat, lahko pripravili na izpolnjevanje zahtev, ki so posledica spremembe pogojev za registracijo.
            
         
               (8)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Del A Priloge k Izvedbeni uredbi (EU) št. 540/2011 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. februarja 2013.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. avgusta 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 309, 24.11.2009, str. 1.
   
      (2)  UL L 344, 20.12.2008, str. 89.
   
      (3)  UL L 230, 19.8.1991, str. 1.
   
      (4)  UL L 379, 24.12.2004, str. 13.
   
      (5)  UL L 153, 11.6.2011, str. 1.
   
      (6)  Sklep o strokovnem pregledu ocene tveganja pesticidov z aktivno snovjo kalijev vodikov karbonat, EFSA Journal 2012; 10(1):2524. Na voljo na spletu: www.efsa.europa.eu/efsajournal.htm.
   
      PRILOGA
      V delu A Priloge k Izvedbeni uredbi Komisije (EU) št. 540/2011 se vrstica 244 o aktivni snovi kalijev vodikov karbonat nadomesti z naslednjim:
      
         
                     Št.
                  
                  
                     Splošno ime, identifikacijska številka
                  
                  
                     Ime po IUPAC
                  
                  
                     Čistost (1)
                     
                  
                  
                     Uveljavitev
                  
                  
                     Veljavnost registracije
                  
                  
                     Posebne določbe
                  
               
                     „244
                  
                  
                     kalijev vodikov karbonat
                     št. CAS 298-14-6
                     št. CIPAC 853
                  
                  
                     Potassium hydrogen carbonate
                  
                  
                     ≥ 99,5 %
                     nečistoče:
                     
                                  
                              
                              
                                 Pb največ 10 mg/kg
                              
                           
                                  
                              
                              
                                 As največ 3 mg/kg
                              
                           
                  
                     1. september 2009
                  
                  
                     31. avgust 2019
                  
                  
                     DEL A
                     Registrira se lahko samo kot fungicid ali insekticid.
                     DEL B
                     Za izvajanje enotnih načel iz člena 29(6) Uredbe (ES) št. 1107/2009 se upoštevajo ugotovitve iz poročila o pregledu kalijevega vodikovega karbonata (SANCO/2625/2008) in zlasti dodatka I in II h končni različici poročila, ki jo je 13. julija 2012 pripravil Stalni odbor za prehranjevalno verigo in zdravje živali.
                     V tej celoviti oceni morajo biti države članice zlasti pozorne na tveganja za čebele. Pogoji uporabe po potrebi vključujejo ukrepe za zmanjšanje tveganja.“
                  
               
      
         (1)  Več podrobnosti o identiteti in specifikaciji aktivne snovi je na voljo v njihovem poročilu o pregledu.